b'\n_START_ARTICLE_\nNational Rifle Association\n_START_SECTION_\nPoliittisen toiminnan komitea\n_START_PARAGRAPH_\nNRA:n poliittisessa toiminnassa merkitt\xc3\xa4v\xc3\xa4 taho on NRA Political Victory Fund (NRA-PVF). Se luokittelee poliittisia p\xc3\xa4\xc3\xa4tt\xc3\xa4ji\xc3\xa4 ja ehdokkaita sen mukaan, mit\xc3\xa4 he ovat \xc3\xa4\xc3\xa4nest\xc3\xa4neet virassa ollessaan, lausuneet julkisesti ja vastanneet NRA:n l\xc3\xa4hett\xc3\xa4m\xc3\xa4\xc3\xa4n kyselylomakkeeseen. NRA-PVF arvioi ehdokkaat heid\xc3\xa4n koko \xc3\xa4\xc3\xa4nestyshistoriansa mukaan, ja antaa arvosanat, joista A on korkein ja F on matalin. A-luokitus tarkoittaa sit\xc3\xa4, ett\xc3\xa4 luokituksen saanut poliitikko kannattaa NRA:n mukaan Yhdysvaltain perustuslain toista lis\xc3\xa4yst\xc3\xa4, joka antaa ihmisille oikeuden kantaa asetta, ja mets\xc3\xa4styst\xc3\xa4._NEWLINE_NRA kannattaa poliittisia ehdokkaita heid\xc3\xa4n luokituksensa mukaan. Vuoden 2008 vaaleissa NRA laittoi miljoonia dollareita tukemiensa ehdokkaiden vaalikampanjoihin, kampanjakuluihin ja ruohonjuuritason ohjelmiin.'